Սարոնիքոս ծոց

**Սարոնիքոս ծոց** (յուն․՝ Σαρωνικός κόλπος), Յունաստանի Էգէական ծովուն ծոց․ կը տարածուի Ատիկէի եւ Արղոլիտայի թերակղզիներուն միջեւ։  Կը կոչուի նաեւ Սալամինայի ծոց եւ կամ Էղինայի ծոց։ Անոր հիւսիս-արեւելեան մասին, Սալամինայի արեւելքը, տեղի ունեցաւ Սալամինայի նաւամարտը։

## Անուանում
Ըստ հին յոյն աշխարհագէտ եւ շրջապտտող Փաֆսանիասիծոցը անունը առած է Թրիզինայի հնադարի թագաւորէն՝ Սարոնաս։  Սարոնաս հմուտ որսորդ էր եւ երբ օր մը էգ եղնիկ մը կը հետապնդէր, վերջինը ծովուն ջուրերը կ՛ իյնայ որպէսզի փրկուի։   Սարոնաս ջուրը կ՛ իյնայ եւ լողալով անոր կը հետապնդէ։  Սակայն ափերէն կը հեռանայ, կը հոգնի ու կը խեղդուի։  Այդ օրէն ծոցը Սարոնիքոս կը կոչուի։

## Աշխարհագրութիւն
ձախից|մինի|Էգէական ծովուն հրաբխային գօտին
Բակ ծոց է եւ կը սահմանուի Փորոս -Սունիօ երեւակայական գիծով։  Ամենախորունկ մասը 416 մեթր է եւ կը գտնուի Մեթանա թերակղզի-հրաբուխին արեւմուտքը։  Սարոնիքոս ծոցը կը ճեղքէ Էգէական ծովուն հրաբխային գօտին, որ կ՛ երկարի մինչեւ Կորնթոսի ծոցը։  Հրաբխային կեդրոններ կը գտնուին՝ Սուսաքի, Էղինա, Մեթանա, Փորոս։  

Կորնթոսի ջրանցքը զայն կը բաժնէ Կորնթոսի ծոցէն։  

Կը բաժնուի երկու աւազաններու․ արեւմտեան՝ Մեթանա - Էղինա, Էղինա - Սալամինա եւ արեւելեան՝ Էղինա - Ֆլեվես արտաքին եւ ներքին մասերով։

Ծոցին մէջ կը գտնուին բազմաթիւ կղզիներ եւ կղզիակներ․ ամենամեծ կղզիներն են Սալամինա, Էղինա եւ Փորոս։  Փիրէայի նաւահանգիստը կը գտնուի ծոցին հիւսիս-արեւելեան ափերուն։  

Սարոնիքոս ծոցին ծովեզրերուն կը ստեղծուին բազմաթիւ ծոցիկներ։  Գլխաւորներն են՝ հարաւ-արեւմտուքէն դէպի հիւսիս եւ հարաւ-արեւելք կարգով․ Մեթանայի, Էփիտավրոսի, Սոֆիքոյի, Ֆրակոլիմանոյի, Ալմիրի, Քեհրիեսի, Քալամաքի, Սալամինայի, Էլֆսինայի, Ֆալիրոյի, Վուլիաղմենիի, Վարիի, Անավիսոյի։

Գեղեցիկ ծովափներ կը տարածուին անոր ափերուն։  Հիւսիս-արեւելքէն մինչեւ հարաւ-արեւելք տարածուող ափերը ընդհանրապէս հարթ են։  Իսկ հիւսիս-արեւմուտքէն մինչեւ հարաւ-արեւմուտք տարածուող ափերը դարվար են։ 

Գլխաւոր հրուանդաններն են՝ Փիրէայի (Աքթի) եւ Մեթանայի հրուանդանները։
մինի|Սարոնիքոսը տիեզերքէն

## Վարչական
Արղոլիքոս ծոցին հետ կը կազմեն Արղոսարոնիքոս Շրջանը, որոնց կղզիները վարչականօրէն կը պատկանին Ատիկէի Շրջանի Կղզիներու Շրջանային Միաւորին․-  

### Կղզիներու Շրջանային Միաւոր

#### Սարոնիքոս ծոցի կղզիներ
Սալամինա, Էղինա, Ակիսդրի, Փորոս։ Իտրա, Տոքոս եւ Սփեցես կղզիները, հակառակ անոր թէ կը գտնուին Սարոնիքոս եւ Արղոլիքոս ծոցերուն միջեւ՝ Պելոպոնեսի հիւսիս-արեւմտեան ծայրամաս, քանի մը անգամ կ՛ անուանուին Սարոնիքոսի կղզիներ։ 

#### Սարոնիքոս ծոցի կղզիակներ եւ ժայռակղզիակներ
Իտրայի Այիոս Եորղոս, Սալամինայի Այիոս Եորղոս, Լաղուսես կղզեխումբ, Տիափորիա կղզեխումբ, Լերոս (Սալամինա), Մաքրոնիսիս (Փիրէա), Մոնի, Ռեվիթուսա, Փսիթալիա, Ֆլեվես, Փահի, Փահաքի, Փլաթիա, Օվրիոս, Իտրուսա, Ֆլեվոփուլա, Քավուրոնիսի, Լաթոնիա, Արտեմիս, Ափոլոն, Քուլուրա, Արսիտա, Փաթրոքլոս, Արհի, Քիրա, Սփաթոնիսի, Մեթոփի, Ափոնիսոս, Տորուսա, Մոտի, Քիվոթոս, Քանաքի կամ Ղայտուրոնիսի, Փերիսթերիա, Փերա, Աթալանտի, Քումունտուրու։

## Պատկերասրահ

Պատկեր:Aegina - Piraeus - panoramio.jpg|Էղինա-Փիրէա
Պատկեր:Attica 06-13 Hills of Hymettus 11 view.jpg|Ատիկէի Իմիթոս լեռէն Սարոնիիքոսի տեսարան՝ ծոցին հիւսիս-արեւելք
Պատկեր:Strait of Salamis.jpg|Սալամինայի նեղուցը
Պատկեր:ILK 008622 Saronida.gif|Սարոնիքոս դիտուած Սարոնիտայէն՝ ծոցին հարաւ-արեւելեան ափ
Պատկեր:The Acrocorinth and the Saronic Gulf from the Castle of Penteskoufi on January 10, 2020.jpg|Սարոնիքոսը նկարուած Աքրոքորինթոսէն՝ հին Կորնթոս
Պատկեր:The island of Lagousaki in the Saronic Gulf on February 9, 2020.jpg|Լաղուսաքի կղզիակ
Պատկեր:Mount Lycabettus and the Acropolis of Athens from the Saronic Gulf on February 9, 2020.jpg|Լիքավիթոս բլուր եւ Աքրոփոլի․ Սարոնիքոսէն նկարուած 
Պատկեր:Ruins of a tower from the Walls of Conon (AktiThemistokleous, Piraeus) on 22 February 2019.jpg|Սարոնիքոս նկարուած Փիրէայի Քոնոն պաատերէն, Աքթի
Պատկեր:Saronic Gulf - panoramio - Tanya Dedyukhina (1).jpg|Սարոնիքոս
Պատկեր:Saronic Gulf - panoramio.jpg
Պատկեր:View of Palaia Epidaurus on 23 May 2019.jpg|Փալէա (հին) Էփիտավրոս ծոցիկը
Պատկեր:Saronida i wyspa Arsida.jpg|Սարոնիտա (ծոցին հարաւ-արեւելեան ափ) եւ Արսիտա կղզիակ
Պատկեր:Plateia (island) 01.JPG|Փլաթիա կղզիակ եւ Սարոնիքոսի հիւսիս-արեւմտեան ափերը
Պատկեր:View of the Saronic Gulf from the Temple of Apollo (Aegina) on 16 March 2019.jpg|Սարոնիքոս ծոցը նկարուած Էղինայի Ափոլոնասի տաճարէն
Պատկեր:The Saronic Gulf on August 20, 2021.jpg|Փորոս կղզիին բացերը
Պատկեր:Saronic Gulf - panoramio - Tanya Dedyukhina.jpg
Պատկեր:Sunrise in the Saronic Gulf - 2015.jpg|Արեւամուտ
      

## Ծանօթագրութիւններ

Ստորոգութիւն:Յունաստանի ծոցեր
Ստորոգութիւն:Ծոցեր
Ստորոգութիւն:Ծոցեր այբենական կարգով